אליס סטיוארט

ד"ר אליס מרי סטיוארט (אנגלית: Alice Mary Stewart; נולדה בשם נאיש; 4 באוקטובר 1906 – 3 ביוני 2002) הייתה רופאה ואפידמיולוגית בריטית, שהתמחתה ברפואה חברתית והשפעות הקרינה על הבריאות. המחקר שלה בנושא מחלות הנגרמות כתוצאה מקרינה בקרב עובדים במפעל ייצור הפלוטוניום הנפורד בוושינגטון, מצוטט לעיתים קרובות על ידי מי שמבקש להדגים כי אפילו מינון נמוך מאוד של קרינה גורם סכנה משמעותית. היא הייתה האדם הראשון שהציג את הקשר בין צילומי רנטגן של נשים בהריון למחלות של ילדיהן.<ref></ref> היא זכתה בפרס הקיום הנכון בשנת 1986 "על שחשפה בפניה של האופוזיציה הרשמית את הסכנות האמיתיות של קרינה ברמה נמוכה."<ref></ref>

== ראשית דרכה ==
סטיוארט נולדה בשפילד, אנגליה, בת לשני רופאים, לוסי (נולדה וולבורן) ואלברט נאיש. שניהם היו חלוצים ברפואת ילדים, ושניהם הפכו לגיבורים בשפילד בגלל מסירותם לרווחת הילדים. אליס למדה לימודים קדם רפואיים במכללת גירטון, קיימברידג', ובשנת 1932 סיימה את לימודיה בבית הספר לרפואה לנשים בלונדון. היא צברה ניסיון בתפקידים בבתי חולים במנצ'סטר ובלונדון, לפני שחזרה לבית החולים רויאל פרי להתמחות בייעוץ. בשנת 1941 החלה ללמד בבית הספר לרפואה באוניברסיטת אוקספורד, וכאן היא פיתחה את התעניינותה ברפואה חברתית, בייעוץ לבעיות בריאות שחוו עובדים בתחום התחמושת בזמן מלחמה.

== מחקרים אפידמיולוגיים ==
המחלקה לרפואה חברתית ומונעת באוקספורד הוקמה בשנת 1942, כאשר סטיוארט הייתה עוזרת ראש היחידה. בשנת 1950 היא הצליחה כראש היחידה, אך לאכזבתה לא קיבלה את התואר "פרופסור", כפי שהוענק לקודמתה, מכיוון שבשלב זה, המשרה כבר לא הייתה בעלת חשיבות רבה.<ref name="odnb"></ref> עם זאת, בשנת 1953 הקצתה המועצה למחקר רפואי כספים למחקר החלוצי שלה על צילומי רנטגן כגורם לסרטן בקרב ילדים, עליו עבדה משנת 1953 ועד 1956. בתחילה נתפסו תוצאותיה כרעועות. הממצאים שלה על נזק עוברי, שנגרמו על ידי צילומי רנטגן של נשים בהריון, התקבלו בסופו של דבר ברחבי העולם והשימוש בצילומי רנטגן רפואיים במהלך ההריון ובגיל הרך הופחתו כתוצאה מכך (אם כי זה לקח כשני עשורים וחצי).<ref>Stewart, Alice M; J.W. Webb; B.D. Giles; D. Hewitt, 1956. </ref> סטיוארט פרשה בשנת 1974.

המחקר המפורסם ביותר שלה הגיע לאחר פרישתה הרשמית, בזמן ששימשה כחברת כבוד במחלקה לרפואה חברתית באוניברסיטת בירמינגהם. יחד עם פרופסור תומאס מנקוסו מאוניברסיטת פיטסבורג, היא בחנה את רישומי המחלה של עובדים במפעל ייצור הפלוטוניום הנפורד, במדינת וושינגטון, ומצאה שכיחות גבוהה בהרבה של בעיות בריאות הנגרמות על ידי קרינה ממה שצוין במחקרים רשמיים.<ref></ref> סר ריצ'רד דול, האפידמיולוג המוערך על עבודתו בנושא מחלות הקשורות לעישון, ייחס את ממצאיה האנומליים לניתוח סטטיסטי "מפוקפק" שביצע עוזרה, ג'ורג ניל (שהיה מודע, אך ייתכן וחישב בצורה שגויה את "דיווח היתר" הלא מכוון של אבחוני סרטן ביישובים הסמוכים לעבודות המפעל). סטיוארט עצמה הכירה בכך שתוצאותיה היו מחוץ לטווח הנחשב למובהקות סטטיסטית.<ref name="KnealeStewart1978"></ref><ref></ref> אולם כיום, תוצאותיה מוערכות כתגובה להטיה בדוחות שהופקו על ידי התעשייה הגרעינית.<ref></ref>

בשנת 1986 היא התווספה לסגל הכבוד של קרן הקיום הנכון, פרס שנתי שהוענק בסטוקהולם.<ref></ref> סטיוארט קיבלה בסופו של דבר את התואר הנחשק של "פרופסור" באמצעות מינויה כפרופסור חבר בליידי מרגרט הול, אוקספורד.<ref></ref> בשנת 1997 סטיוארט הוזמנה להיות היו"ר-ית הראשונה של הוועדה האירופית לסכנות קרינה.<ref></ref>

==קישורים חיצוניים==

==הערות שוליים==

* 

=== הספדים ===
* Anthony Tucker, Guardian, Friday 28 June 2002. [https://www.theguardian.com/news/2002/jun/28/guardianobituaries.nuclear Alice Stewart: Pioneering woman scientist whose research into the dangers of x-rays and nuclear radiation shook the establishment]. Published in Environment section
* Carmel McCoubry, New York Times, Thursday 4 July 2002. [https://www.nytimes.com/2002/07/04/world/alice-stewart-95-linked-x-rays-to-diseases.html Alice Stewart, 95; Linked X-Rays to Diseases]. Published in Section B, page 8.
* Caroline Richmond, US National Library of Medicine National Institutes of Health, 23 June 2002. [https://www.ncbi.nlm.nih.gov/pmc/articles/PMC1123602/ Alice Mary Stewart].
* 

קטגוריה:אפידמיולוגיות
קטגוריה:זוכי פרס הקיום הנכון
קטגוריה:מדעניות בריטיות
קטגוריה:קרינה
קטגוריה:בוגרות בית הספר לרפואה לנשים בלונדון
קטגוריה:בריטיות שנולדו ב-1906
קטגוריה:בריטים שנולדו ב-1906
קטגוריה:בריטיות שנפטרו ב-2002
קטגוריה:בריטים שנפטרו ב-2002